Michael Gunter
Michael Gunter Biguhêre - Kodê biguhêre - Wîkîdaneyê biguhêre Michael Gunter an Michael M. Gunter (Sibat 22, 1943- ) li Zanîngeha Teknolojiyê ya Tênêsî li Cookeville, Tênêsî, Dewletên Yekbûyî yên Amerîkayê de profesorê zanistên siyasî ye û li ser kurdên Tirkiye, Iraq, Sûrî û Îranê wek desthilatdariyek tê hesibandin. Brendan O'Leary ji Gunter re wekî "Doyenê/Duayenê lêkolînên siyasî yên Kurd li Dewletên Yekbûyî yên Amerîkayê" bi lêv kir, lê Martin van Bruinessen nivîsand ku Gunter "dibe ku di nav zanyarên îroyîn ên siyaseta kurd de herî berhemdar e." Gunter zêdetirî 15 pirtûkên li ser têkoşîna Kurdan nivîsandiye yan jî sererast kiriye û 2 pirtûkên din jî înkara qirkirina Ermeniyan teşhîr kiriye. Didu ji wan pirtûkên li ser aloziyên Kurdan di Rojhilata Navîn yên demên nûjen, bi zimanê Îngilîzî kete nav analîzên yekemîn. Di nivîsandina analîzên xwe de, Gunter rasterast bi serokên siyasî yên Kurd û yên din ên Rojhilata Navîn re kar kirîye.  Wî di sala 1998 de "Xelata Xizmeta ji Kurdan re" ya Rêxistina Çavdêriya Mafên Mirovên Kurd (Kurdish Human Rights Watch) wergirt. "Carinan xwendevanan Analîz û nivîsên Gunter wekî nakokî dihesibînin, lê ew dibêje ku nêrînên wî bi gelemperî li ser agahiyên ku hêj nehatine eşkere kirin e."  Ew sekreterê giştî yê Komîsyona Sivîl a Tirkiyê ya YE (EUTCC), rêxistineke sivîl a li Brukselê ye ku ji sala 2009’an û vir ve li parlamena YE’yê li ser navê Kurdan lobî dike. Ew endamê Desteya Edîtorên Şêwirmendî ya Kovara Rojhelata Navîn, Kovara Lêkolînên Asyaya Başûr û Rojhilata Navîn û Kovara Navneteweyî ya Lêkolînên Tirkî ye.